Document ID: 32010R1017

NARIADENIE KOMISIE (EÚ) č. 1017/2010
z 10. novembra 2010,
ktorým sa začína predaj obilnín v držbe intervenčných agentúr členských štátov na vnútornom trhu
EURÓPSKA KOMISIA
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 43 písm. f) v spojení s jeho článkom 4,
keďže:
(1)
Nariadením Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (2), sa ustanovuje, že predaj obilnín v držbe intervenčných agentúr sa uskutoční prostredníctvom verejnej súťaže.
(2)
Členské štáty disponujú intervenčnými zásobami pšenice obyčajnej a jačmeňa. S cieľom uspokojiť potreby trhov by sa zásoby obilnín členských štátov mali umiestniť na vnútorný trh. Na tento účel by sa mali otvoriť stále verejné súťaže na ďalší predaj obilnín v držbe intervenčných agentúr členských štátov na vnútornom trhu. Každú z týchto súťaží treba považovať za samostatnú verejnú súťaž.
(3)
S cieľom zohľadniť situáciu na vnútornom trhu by bolo vhodné ustanoviť, aby verejnú súťaž riadila Komisia. Okrem toho by sa v prípade ponúk, v ktorých sa uvádza minimálna predajná cena, mal stanoviť koeficient prideľovania.
(4)
V záujme účinného riadenia systému by sa mali ustanoviť podmienky a lehoty, v rámci ktorých sa bude musieť uskutočňovať prenos informácií požadovaných Komisiou.
(5)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Rozsah pôsobnosti
V súlade s ustanoveniami hlavy III nariadenia (EÚ) č. 1272/2009 sa otvára verejná súťaž na ďalší predaj intervenčných zásob obilnín na vnútornom trhu.
Maximálne množstvá dostupné za jednotlivé členské štáty sú uvedené v prílohe k tomuto nariadeniu.
Článok 2
Dátum predloženia ponúk
1. Lehota na predkladanie ponúk v prvej čiastkovej verejnej súťaži uplynie 24. novembra 2010 o 11. hodine bruselského času.
Lehota na predloženie ponúk do ďalších čiastkových verejných súťaží uplynie nasledujúce dni o 11. hodine bruselského času:
-
8. a 15. decembra 2010,
-
12. a 26. januára 2011,
-
9. a 23. februára 2011,
-
9. a 23. marca 2011,
-
13. a 27. apríla 2011,
-
11. a 25. mája 2011,
-
15. a 29. júna 2011,
2. Ponuky sa predkladajú intervenčným agentúram, ktoré sú schválené členskými štátmi a ktorých zoznam je zverejnený na internete (3).
Článok 3
Oznámenie Komisii
Oznámenie ustanovené v článku 45 nariadenia (EÚ) č. 1272/2009 je potrebné podať do 16. hodiny bruselského času v deň uplynutia lehoty na predloženie ponúk uvedenej v článku 2 tohto nariadenia.
Článok 4
Rozhodnutia na základe ponúk
Komisia v súlade s postupom uvedeným v článku 195 ods. 2 nariadenia (ES) č. 1234/2007 určí pre každú príslušnú obilninu a pre každý členský štát minimálnu predajnú cenu alebo rozhodne o tom, že nevyhovie prijatým ponukám v súlade s článkom 46 nariadenia (EÚ) č. 1272/2009.
Článok 5
Nadobudnutie účinnosti
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 10. novembra 2010

Labels: 3
17
18